《次韵仁近见和怀归五首》
元代·方回

万险千艰历历更，是非他日伏谁明。
著书何用心徒苦，欹枕无眠耳自鸣。
劫火不虞逃厄运，浮沤亦复任残生。
说与稗官应末減，堂厨初未识鱼羹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。